
ΕΦΗΜΕΡΙΣ 



ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
29 ΙΟΥΝΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

613 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Π 1462 

Έγκριση πολεοδομιχής μελέτης αναθεώρησης του εγκεκριμένου ρυμο¬ 
τομικού σχεδίου Δήμου Ληξουρίου (Ν. Κεφαλλονιάς) και καθορισμός 
όρων δόμησης αυτού. 

Ο ΝΟΜΑΡΧΗΣ ΚΕΦΑΛΛΟΝΙΑΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με τον Ν. 1512/85 (ΦΕΚ 4/Α). 

2. Τις διατάξεις του Ν. Δ/τος της 17.7.23. 

3. Τις διατάξεις του Ν. 1577/85 (ΦΕΚ 210Α). 

4. Την υπ’ αριθ. 37580/1507/85 απόφαση του Υπουργού Χωρο¬ 
ταξίας, Οικισμού και Περιβάλλοντος «Έγκριση γενικού πολεοδομικού 
σχεδίου οικισμού Αηξουρίου Ν. Κεφαλλονιάς, ΦΕΚ 273Δ. 

5. Το Π.Δ. 15.1.86 έγκριση πολεοδομικής μελέτης περιοχής Δήμου 
Ληξουρίου Ν. Κεφαλλονιάς και τροποποίηση του ρυμοτομικού σχεδίου 
του ίδιου Δήμου (ΦΕΚ 119/Δ). 

6. Το Π.Δ. 16.2.85 «καθορισμός όρων και περιορισμών δομήσεως 
των οικοπέδων του εγκεκριμένου σχεδίου Ληξουρίου Ν. Κεφαλλονιάς 
(ΦΕΚ 85/Δ). 

7. Το Π.Δ. 9.5.86 έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νομάρχες. 

8. Την αριθ. 188/86 απόφαση Δημοτικού Συμβουλίου Δ. Ληξου¬ 
ρίου. 

9. Την Πολεοδομική μελέτη αναθεώρησης που εκπονήθηκε στα 
πλαίσια της Ε.Π.α. 

10. την αριθ. 30/13.5.87 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Κεφαλλονιάς. 

11. Την μεγάλη σεισμικότητα της περιοχής Ληξουρίου, αποφασί¬ 
ζουμε: 

1. Εγκρίνεται: α) η αναθεώρηση του εγκεκριμένου ρυμοτομικού σχε¬ 
δίου του Δήμου Ληξουρίου μ* την μετατόπιση οικοδομικών γραμμών, 
καθορισμό κοινοχρήστων χώρων, πεζοδρόμων, χώρων πρασίνου, σχο¬ 
λείων, παιδικών σταθμών, χώρους νηπιαγωγείου - παιδικού σταθμού, 
χώρο Γηροκομείου, χώρο βιβλιοθήκης, χώρο δημοτικού περιπτέρου, 
ΚΤΕΛ, πνευματικού κέντρου, χώρο Τελωνείου - Λιμεναρχείου, χώρο 
Διοικητηρίου, χώρο Δημαρχείου, θέσεις εκκλησιών, χώρο πολιτιστικού 
πάρκου και αστυνομίας. 

β) Αποχαρακτηρισμός μέρους του Ο.Τ. 4 από χώρο κοινόχρηστο σε 
οικοδομήσιμο με τροπποποιήσεις οικοδομικών γραμμών και δη¬ 
μιουργία πεζοδρόμου. 

γ) Τροποποίηση οικοδομικής γραμμής και καθορισμός κοινοχρήστου 
χώρου στο Ο.Τ. 6. 

δ) Τροποποίηση οικοδομικών γραμμών και καθορισμός κοινοχρή¬ 
στου χώρου στο Ο.Τ. 109. 

ε) Ενοποίηση 3 (τριών) οικοδομικών τετραγώνων σε 1 (ένα) νέο Ο.τ. 


αριθ. 114 και καθορισμός εσωτερικής στοάς και νέων οικοδομικών 
γραμμών. 

στ) Κατάργηση ρυμοτομικών γραμμών και καθορισμό ενιαίου οικο¬ 
δομικού τετραγώνου στο χώρο του Γυμνασίου (Ο.Τ. 155). 

ζ) Κατάργηση εσωτερικών οικοδομικών γραμμών, καθορισμός 
ενιαίου οικοδ. τετραγώνου και αντ(κατάσταση ορισμένων οικοδομικών 
γραμμών σε ρυμοτομικές στο Ο.Τ. 179 (Χώρος πολιτιστικού πάρκου). 

η) Καθορισμός νέων οικοδομικών γραμμών και δημιουργίαν δύο 
νέων οικοδ. τετραγώνων 90 και 90Α με ενδιάμεσο διαμορφωμένο 
δρόμο. 

θ) Αποχαρακτηρισμός του Ο.Τ. 99 από χώρο σχολείου σε χώρο γε¬ 
νικής κατοικιάς με μετατροπή ρυμοτομικών σε οικοδομικές γραμμές. 

ι) Τροποποίηση οικοδομικής γραμμής στο Ο.Τ. 57. 

ια) Κατάργηση οικ. γραμμών μεταξύ Ο.Τ. 133,134 και δημιουργία 
πεζοδρόμου στον ήδη (ανοιγμένο δρόμο όπως οι παραπάνω ρυθμίσεις 
φαίνονται στα 4 χρωματισμένα σχετικά πρωτότυπα διαγράμματα σε 
κλίμακα 1:1000 πόυ θεωρήθηκαν από τον Προϊστάμενο του Τμήματος 
Πολεοδομίας και Πολ/κών Εφαρμογών και που συνοπτικά του αντί¬ 
τυπα δημοσιεύονται με το παρόν διατάγματα. 

2. Καθορίζονται οι όροι και περιορισμοί δόμησης της περιοχής του 
Δήμου Ληξουρίου Ν. Κεφαλλονιάς, στην οποία το πολεοδομικό σχέδιο 
της αναθεώρησης εγκρίνεται με την παράγραφο 1 της παρούσης ως 

*ζής: 

3. α) Σε όλα τα οικοδομικά τετράγωνα επιτρέπεται η ανέγερση κατοι¬ 
κιών, εμπορικών καταστημάτων εξυπηρέτησης καθημερινών αναγκών 
της γεινονιας, επαγγελματικών εργαστηρίων που δεν οχλούν και δεν 
ρυπαίνουν, γραφείων, καφενείων, νηπιαγωγείων, παιδικών σταθμών, 
σχολείων, πολιτιστικών κτιρίων, ξενώνων μέχρι 50 κλίνες ή ξενοδο¬ 
χειακών μονάδων ίδιας δυναμικότητας. 

β) Στα οικοδομικά τετράγωνα και σε τμήματα αυτών που χαρακτη¬ 
ρίζονται στα διαγράμματα με το στοιχείο Κ, επιτρέπονται οι χρήσεις της 
προηγούμενης παραγράφου και επιπλέον η επαγγελματική στέγαση του 
λιανικού εμπορίου και κτιρίων αναψυχής. 

γ) Στα οικοδομικά τετράγωνα που χαρακτηρίζονται με το στοιχείο Τ, 
επιτρέποντια οι χρήσεις της παραγράφου 3.α και επιπλέον κτιριακές 
εγκαταστάσεις τουριστικών μονάδων δυναμικότητας άνω των 50 κλι¬ 
νών. 

δ) Στους κοινόχρηστους χώρους, επιτρέπεται η εγκατάσταση περι¬ 
πτέρων, παιδικών χαρών, υπογείων χώρων στάθμευσης και γενικά 
απλών εγκαταστάσεων για την εξυπηρέτηση του κοινού. 

ε) Σέ συγκεκριμένους κοινόχρηστους χώρους εγκρίνεται η ανέγερση 
κτιρίων κοινής ωφελείας, όπως Δημοτικό περίπτερο, εκκλησίες και κα¬ 
θορίζεται το περίγραμμα κάτοψης των κτιρίων αυτών όπως φαίνεται 
στα σχεδιαγράμματα. 

4. Στο πρόσωπο των οικοπέδων οικοδομημέων ή μη που βρίσκονται 
στην περιοχή αναθεώρησης σχεδίου με την παράγραφο 1, επιβάλλεται 
προκήπιο πλάτους τριών {3), δυόμισυ (2,5) τεσσάρων (4) και πέντε (5) 
μέτρων. 

5. α.) Τα ελάχιστα όρια εμβαδού και προσώπου καθώς και οι λοιποί 

όροι και περιορισμοί δόμησης των οικοπέδων της οποίας αναθεωρείται 
το σχέδιο (ένας τομέας Α) είναι τα εξής: 

α.1) Ελάχιστο πρόσωπο: Δέκα (10) μέτρα. 

Ελάχιστο εμβαδό: Διακόσια (200) τ.μ. 

Οικόπεδα εκ παραχωρήσεως, θεωρούνται άρτια και οικοδομήσιμα με 
όποιες διαστάσεις και εμβαδό παραχωρήθηκαν. 

α.2) Μέγιστο ποσοστό κάλυψης των οικοπέδων εβδομήντα (70%) 
της επιφάνειας του. 

α.3) Συντελεστής δόμησης: 1,4 

α.4.) Μέγιστο επιτρεπόμενο ύψος των κτιρίων οκτώ (8) μέτρα. 

^ β.1) Σφο τομέα Α (ολόκληρη η περιοχή αναθεώρησης). 

Επιτρέπεται η προσαύξηση του μεγίστου επιτρεπόμενου ύψους για 
την κατασκευή της υποχρεωτικής στέγης από κεραμίδια μεγίστου 
ύψους αυτής τριών (3) μέτρων και κλίση από 15 μέχρι 45 μοίρες. 

β.2) Κατ’ εξαίρεση με απόφαη Νομάρχη και μετά από σύμφωνη 
γνώμη του Συμβουλίου Περιβάλλοντος, Χωροταξιάς και Οικισμού και 
της επιτροπής Πολεοδομικού και Αρχιτεκτονικού Ελέγχου (ΕΠΑΕ) δύ- 
ναται σε ειδικά κτίρια, σύμφωνα με το άρθρο 2 παρ. 21 του Ν. 
1577/85 να μην κατασκευάζεται στέγη, εφόσον λόγοι λειτουργικό¬ 
τητας του κτιρίου δεν επιτρέπουν την κατασκευής τους.’ 

β.3) Η κατασκευή της υποχρεωτικής στέγης γίνεται σύμφωνα με τα 
παραδοσιακά πρότυπα. 

β.4) Επιτρέπεται σε όλους τους τομείς η κατασκευή μέσα στον όγκο 
της στέγης βοηθητικών χώρων, εφόσον αποτελούν ενιαία κατοικία με 
τον υποκείμενο όροφο. Στην περίπτωση αυτή ο συντελεστής δόμησης 
δύναται να προσαυξάνεται κατά 0,35, εφόσον η επιφάνεια που προκύ¬ 
πτει από την προσαύξηση αυτή χρησιμοποιείται μόνο μέσα στον όγκο 
της στέγης. 

β.5) Πάνω σε νόμιμα υφιστάμενα κτίρια που έχουν κατασκευαστεί 
χωρίς στέγη, επιτρέπεται η κατασκευή στέγης επί του δώματος σύμ¬ 
φωνα με τα ανωτέρω εδάφια β.1, β3 και β.4. 

γ) Δεν επιτρέπεται η διαμόρφωση του κτιρίου σε υποστηλώματα 
(ΡΙΕΟΤΙ8). 

δ) Δεν επιτρέπεται η κατασκευή συρομένων κουφωμάτων και ρολλών 
στις όψεις των κτιρίων. Επίσης δεν επιτρέπεται η κατασκευή κουφω¬ 
μάτων με πλαστικές περσίδες. 

ε) Δεν επιτρέπεται η διαμόρφωση ανοικτών εξωστών σε όλο το μήκος 
της όψης του κτιρίου ή και περιμετρικά στις περιπτώσεις γωνιακών οι¬ 
κοπέδων. 

στ) Τα στηθαία των ανοικτών εξωστών, των κλιμάκων και των εν 
γένει κιγλιδωμάτων κατασκευάζονται σιδηρά ή ξύλινα και δεν χρησιμο¬ 
ποιείται άλλο υλικό πλήρωσής τους. 


ζ) Επιγραφές καταστημάτων, γραφείων, διαφημιστικές πινακίδες 
και φωτεινές επιγραφές, επιτρέπονται μόνον εφόσον διαμορφώνονται σε 
αρμονική σχέση και διάταξη ως προς την όψη του κτιρίου και πάντως 
οπωσδήποτε με την έγκριση της ΕΠΑΕ όσον αφορά την μορφή, το πε¬ 
ριεχόμενο και την θέση τους. 

η) Οι αναλογίες (ανοιγμάτων στις όψεις των κτιρίων πρέπει να έχουν 
σχέση πλάτους προς ύψος 1:1,50 έως 1:2. 

θ) Για την έκδοση οικοδομικής άδειας, καταστημάτων, είτε για αλ¬ 
λαγή χρήσης αυτών, απαιτείται να εγκριθεί η μελέτη από την Ε.Π.Α.Ε. 

ι) Κάθε έργο υποδομής που εκτελείται από οργανισμό κοινής ωφέ¬ 
λειας (ΔΕΗ, 0ΤΕ, ΟΤΑ κ.λπ.) και γενικά κάθε εργασία που αφορά την 
διαμόρφωση, τροποποίηση και ανάπλαση κοινοχρήστων χώρων, εγκρί- 
νεται από την Ε.Π.Α.Ε. 

ι.α) Η μελέτη ανέγερσης ή προσθήκης κτισμάτων υπόκεΐνται στον 
έλεγχο της Ε.Π.Α.Ε. 

ι.β) Σε περίπτωση προσθήκης σε υπάρχον κτίριο η ΕΠΑΕ κρίνει περί 
της ανάγκης αναμόρφωσης του υπάρχοντος σύμφωνα με τους περιορι¬ 
σμούς που επιβάλλονται με τα ανωτέρω. 

6. α) Οικοδομικές άδειες που έχουν εκδοθεί μέχρι την δημοσίευσή της 
παρούσης απόφασης, ή άδειες για τις οποίες έχει υποβληθεί πλήρης με¬ 
λέτη στην αρμόδια πολεοδομική υπηρεσία μέχρι την δημοσίευση της πα¬ 
ρούσης, εκτελούνται όπως εκδόθηκαν ή εκδίδονται με τις προϋσχύουσες 
διατάξεις βάσει των υποβληθέντων στοιχείων υπό τον όρο της υποχρεω¬ 
τικής στέγης. 

β) Επιτρέπονται οι επισκευές των υφισταμένων κτιρίων έστω και άν η 
χρήση του αντίκειται στις διατάξεις της παρούσης απόφασης, με την 
επιφύλαξη της παραγράφου 7,του άρθρου 15 του Ν. 1577/85. 

γ) Σε περίπτωση προσθήκης καθ’ ύψος πάνω σε νόμιμα υφιστάμενο 
κτίριο που έχει κατασκευαστεί με τις προϋπάρχουσες του ΓΟΚ/85 δια¬ 
τάξεις, επιτρέπεται η προσαύξηση του μεγίστου επιτρεπόμενου ύψους 
των κτιρίων ένα (1) μέτρο. 

δ) Οι λοιπές διατάξεις του Π.Δ. 16.2.85 (ΦΕΚ 85Δ/8.3.85) καθο¬ 
ρισμός όρων και περιορισμοί δόμησης των οικοπέδων του εγκεκριμένου 
ρυμοτομικύ σχεδίου Ληξουρίου παύουν να ισχύουν μετά την δημοσίευσή 
της παρούσης. 

7. Η ισχύς της παρούσης απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αργοστόλι, 18 Μαΐου 1987 
Ο Νομάρχης 
ΗΛΙΑΣ ΜΠΕΡΙΑΤΟΣ 

